Lödöse
Lödöse (čita se Ljodose) zvan i Gamla Lödöse (Stari Lödöse), Gamlöse ili Gammelös je gradić na jugozapadu Švedske od 
1,266 stanovnika. 

Lödöse je jedan od najstarijih švedskih gradova za kog se drži da je za srednjeg vijeka bio predhodnica današnjeg 
Göteborga.

Geografske karakteristike
Lödöse leži u Grofoviji Västra Götaland, nedaleko od ušća 
rijeke Göta älv u Kattegat, preciznije na mjestu gdje riječica Ljuda uvire u Göta älv a to 
je četrdesetak km sjeverno od Göteborga i Kattegata.

Njegovi stanovnici izabrali su to mjesto iz strateških razloga - kao idealnu luku, jer sjeverno od tog mjesta Göta älv više nije bio 
plovan za veće brodove, a naselja uz more nisu bila sigurna za ranog srednjeg vijeka.

Historija 

Lödöse je već oko 1000 bio poznato trgovište, koje je tokom 12. vijeka  brzo izraslo u grad sa tri crkve, kraljevskim imanjima, kraljevskom kovnicom i obrambenim kulama. I tokom 13. i 14. vijeka - Lödöse je bio prosperitetan trgovački grad, sa samostanom, 
bolnicom i zamkom koji je u to vrijeme bio jedan od najvećih u zemlji, tako da je često služio kao rezidencija za tadašnji putujući kraljevski sud.

Pad Lödöse otpočeo je krajem 14. vijeka, i produžio se do sredine 15. vijeka. U to doba Lödöse je bio jedan između šest najvećih u zemlji, s pravom da šalje predstavnike na izbor kralja.

Negdje oko 1450. dansko - norveške vlasti izgradile su seriju utvrda duž rijeke Göta älv i tako razbili trgovinu Lödöse. Zbog tog su se švedske vlasti odlučile da ga presele, pa su 1473. i preselili većinu stanovnika Lödöse u novoizgrađeni grad na ušću rijeke Säveån, koji je nazvan - Nya Lödöse (Nova Lödöse). Danas je to samo jedan od kvartova Göteborga - Gamlestan.

Oko 100 godina kasnije Göteborg je izrastao u drugi po veličini grad Švedske.

Znamenitosti 
St.Olovs Church
Kamena romanička crkva sv. Olafa bila je podignuta još krajem 12. vijeka, pored rijeke.

Dominikanski samostan sv. Marije osnovan je 1243. njegova crkva od cigle i kamena je i danas najveća i najljepša u Dijecezi Skara.

Izvori

Vanjske veze 

 Portal muzeja Lödöse  

Gradovi u Švedskoj